ঠাকুরগাঁও সীমান্তে বাংলাদেশি যুবকের লাশ উদ্ধার
ঠাকুরগাঁওয়ের হরিপুর উপজেলায় ভারত-বাংলাদেশ সীমান্ত এলাকা থেকে নিজারুল ইসলাম (৩৫) নামে এক যুবকের লাশ উদ্ধার করেছে পুলিশ।







মঙ্গলবার বিকালে ওই উপজেলার গেদুড়া ইউনিয়নের ডাবরি সীমান্তে নাগর নদীর তীর থেকে এ লাশ উদ্ধার করা হয়।




নিহত নিজারুল ইসলাম উপজেলার গেদুরা ইউনিয়নের কিসমত মেদনিসাগর গ্রামের আলী হোসেনের ছেলে।
হরিপুর থানা পুলিশের ওসি মোহাম্মদ আমিরুজ্জামান বলেন, নিহত ওই যুবকের শরীরের বিভিন্ন স্থানে আঘাতের চিহ্ন রয়েছে। ময়নাতদন্ত শেষে মৃত্যুর রহস্য জানা যাবে।
এ হত্যাকাণ্ডে বিএসএফের হাত রয়েছে কিনা তা নিশ্চিত করতে পারেননি ঠাকুরগাঁও ৫০ বিজিবির অধিনায়ক লে. কর্নেল তুহিন মোহাম্মদ মাসুদ।

ঠাকুরগাঁওয়ের হরিপুর উপজেলায় ভারত-বাংলাদেশ সীমান্ত এলাকা থেকে নিজারুল ইসলাম (৩৫) নামে এক যুবকের লাশ উদ্ধার করেছে পুলিশ।